Tiedote – kirjastojen avaamisesta

**Vaski-kirjastot avautuvat jälleen**

Vaski-kirjastot palvelevat 2.5.2012 alkaen normaalien aukioloaikojen mukaisesti.

Lainaus, palautus, varausten nouto ja aineistokuljetukset toimivat taas.

Uudistuksen jälkeen samaa kirjastokorttia voi käyttää kaikissa Vaski-kirjastoissa (Turku, Raisio, Lieto, Masku, Mynämäki, Rusko, Nousiainen, Naantali, Taivassalo, Kaarina, Sauvo, Paimio, Uusikaupunki, Laitila, Vehmaa, Pyhäranta ja Kustavi). Alueen asukkaiden käytössä on koko Vaski-kirjastojen aineisto, yhteensä yli kaksi miljoonaa teosta.

**Käyttäjätunnus ja tunnusluku**

Kirjastokortin käyttäjätunnusta ja henkilökohtaista tunnuslukua käytetään, kun asioidaan automaateilla tai verkkokirjastossa. Jos aiemmin käytössä olleet käyttäjätunnus ja tunnusluku eivät toimi, tunnukset voi päivittää käymällä henkilökohtaisesti missä tahansa Vaski-kirjastossa.

**Verkkokirjasto**

Vaski-kirjastojen verkkokirjastoa kehitetään edelleen ja se avautuu myöhemmin toukokuussa osoitteessa [www.vaskikirjastot.fi](http://www.vaskikirjastot.fi). Verkkokirjastossa voi tiedonhaun, varaamisen ja lainojen uusimisen lisäksi kommentoida aineistoa, suositella sitä muille, tähdittää, peukuttaa ja tägittää suosikkejaan.

Tervetuloa Vaski-kirjastoon!